Kaksi valovoimaista bluessolistia astuvat Malmitalon lavalle: yhdysvaltalainen Kat Baloun sekä Unna Kortehisto yhtyeensä Unna & Helge Tallqvist Band kanssa. Teksasin El Pasossa syntynyt ja Ohion Cincinnatissa nuoruutensa viettänyt, mutta nykyään Berliinissä asuva Kat Baloun on blueslaulaja ja -huuliharpisti. Hän aloitti ammattilaisuransa 90-luvun alkupuolella San Franciscossa, missä nuoren Katin lauluääni, lavashow ja tyrmäkkä bluesharppu herättivät bluesyleisöjen huomion hänen esiintyessään paikallislegenda Elmer Lee Thomasin yhtyeessä. Kat muutti vuonna 1994 Berliinin, ja on siitä lähtien keikkaillut Euroopassa. Hän on levyttänyt mm. Nina ja Eb Davisin sekä Chris Rannenbergin kanssa. Vuonna 2013 hän teki levyn suomalaisen Tomi Leino Trion kanssa. Kat esiintyy Suomessa The Frostbites -yhtyeen – Jonne Kulluvaara (kitara), Jaska Prepula (basso) ja Micha Maass (rummut) – kanssa. Katin viimeisin levyjulkaisu onkin nimenomaan The Frostbitesin kanssa äänitetty livealbumi vuodelta 2024. Unna & Helge Tallqvist Band -kokoonpanossa yhdistyvät nuori ennakkoluulottomuus ja energisyys sekä vuosikymmenien aikana hioutunut svengi. Solisti Unna Kortehisto on voimakasääninen ja sielukas bluesin, rhythm & bluesin ja soulin tulkitsija. Hänen lauluaan kuullaan myös mm. Saimaa-yhtyeen riveissä. Helge Tallqvist Bandin muut jäsenet edustavat kotimaan roots-genren kokenutta kaartia. Kansainvälisilläkin blues -areenoilla meritoituneeseen kokoonpanoon kuuluvat Helge Tallqvist (huuliharppu), Jonne Kulluvaara (kitara), Jaska Prepula (basso) sekä Tyko Haapala (rummut). Kesto: 2 t, sis. 20 min väliajan Avustaja samalla lipulla pyörätuoliasiakkaan saattajana.
Kaksi valovoimaista bluessolistia astuvat Malmitalon lavalle: yhdysvaltalainen Kat Baloun sekä Unna Kortehisto yhtyeensä Unna & Helge Tallqvist Band kanssa.
Kat Baloun | Unna & Helge Tallqvist Band
Tänä kesänä Koivu-tila muuttuu kirjailija Eppu Nuotion luomaksi Haavepuistoksi. Tule kasvattamaan haaveiden puutarhaa kirjoittamalla tai piirtämällä!
Den här sommaren har författaren Eppu Nuotio gjort om mötesrummet Koivu till sommarrummet Haavepuisto (fritt översatt Drömmarnas park). Rita, skriv och odla tillsammans i drömmarnas park.
Come visit a Haavepuisto (Dream garden) summer room at Tapiola library. Make the garden grow with your own written or drawn dreams.
Den här sommaren har författaren Eppu Nuotio gjort om mötesrummet Koivu till sommarrummet Haavepuisto. Rita, skriv och odla tillsammans i drömmarnas park.